U-I-89/13
Natisni
Opravilna št.:
U-I-89/13
Datum odločitve:
18. 4. 2013
ECLI:
ECLI:SI:USRS:2013:U.I.89.13
Akt:
Odlok o prostorskih ureditvenih pogojih za plansko celoto B1–Borovnica (Uradni list RS, št. 8/95, 105/11, 11/12 – popr. in 19/13), 7., 9., 10., 12., 13., 15., 20., 25. in 29. čl.
Izrek:
Zahteva za oceno ustavnosti in zakonitosti 7., 9., 10., 12., 13., 15., 20., 25. in 29. člena Odloka o prostorskih ureditvenih pogojih za plansko celoto B1–Borovnica (Uradni list RS, št. 8/95, 105/11, 11/12 – popr. in 19/13) se zavrže.
Evidenčni stavek:
Če zahteva ne vsebuje podatkov o izpolnjevanju z zakonom določenih pogojev za vložitev zahteve, jo Ustavno sodišče zavrže.
Geslo:
1.2.51.3.4 - Ustavno sodstvo - Vrste vlog - Aktivna legitimacija v postopku pred Ustavnim sodiščem - Predlagatelj - Vlada.
1.5.51.1.1.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje zahteve - Nepopolna vloga.
Pravna podlaga:
Člen 25.1, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Vlade Republike Slovenije
Datum vloge:
20. 3. 2013
Vrsta odločitve:
sklep
Vrsta rešitve:
zavrženje
Dokument:
US30072
Dokument v PDF obliki:
U-I-89-13.pdf
138 KB
Prenesite datoteko
U-I-89/13-6
18. 4. 2013
SKLEP
Ustavno sodišče je v postopku za oceno ustavnosti in zakonitosti, začetem z zahtevo Vlade Republike Slovenije, na seji 18. aprila 2013
sklenilo:
Zahteva za oceno ustavnosti in zakonitosti 7., 9., 10., 12., 13., 15., 20., 25. in 29. člena Odloka o prostorskih ureditvenih pogojih za plansko celoto B1–Borovnica (Uradni list RS, št. 8/95, 105/11, 11/12 – popr. in 19/13) se zavrže.
Obrazložitev
1. Vlada izpodbija 7., 9., 10., 12., 13., 15., 20., 25. in 29. člen Odloka o prostorskih ureditvenih pogojih za plansko celoto B1–Borovnica (v nadaljevanju Odlok o PUP). Zatrjuje, da so navedene določbe v neskladju s 153. členom Ustave.
2. Na podlagi četrte alineje prvega odstavka 24.b člena Zakona o Ustavnem sodišču (Uradni list RS, št. 64/07 – uradno prečiščeno besedilo in 109/12 – v nadaljevanju ZUstS) mora zahteva vsebovati tudi podatke o izpolnjevanju z zakonom določenih pogojev za vložitev zahteve. Vlada lahko vloži zahtevo za oceno ustavnosti oziroma zakonitosti predpisa lokalne skupnosti na podlagi tretjega odstavka 64. člena Zakona o državni upravi (Uradni list RS, št. 113/05 – uradno prečiščeno besedilo, 48/09 in 21/12 – v nadaljevanju ZDU-1) pod pogojem, da je pristojno ministrstvo predhodno opozorilo organ lokalne skupnosti, ki je izdal domnevno protiustaven oziroma nezakonit predpis, mu predlagalo ustrezne rešitve in določilo rok, v katerem bi moral organ lokalne skupnosti predpis uskladiti (drugi odstavek 64. člena ZDU-1).
3. Odlok o PUP velja na območju Občine Borovnica. Vlada navaja, da je Občino Borovnica z dopisom št. 35016-20/2011 z dne 6. 12. 2011 opozorila na neskladnosti izpodbijanih določb Odloka o PUP z Ustavo oziroma zakonom. Ta dopis, ki ga prilaga k zahtevi in se nanaša tudi na opozorilo glede izpodbijanega Odloka o PUP, je naslovljen na Občino Vrhnika. S tem Vlada ni izkazala, da je pred vložitvijo zahteve pristojno ministrstvo ravnalo po drugem odstavku 64. člena ZDU-1. Glede na navedeno pogoj iz četrte alineje prvega odstavka 24.b člena ZUstS ni izpolnjen, zato je Ustavno sodišče zahtevo zavrglo.
4. Ustavno sodišče je sprejelo ta sklep na podlagi prvega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10 in 56/11) v sestavi: podpredsednik mag. Miroslav Mozetič ter sodnice in sodnika dr. Mitja Deisinger, mag. Marta Klampfer, dr. Etelka Korpič – Horvat, Jasna Pogačar, dr. Jadranka Sovdat in Jan Zobec. Sklep je sprejelo soglasno.
mag. Miroslav Mozetič
Podpredsednik